***Приложение №1***

**О Б Щ И Н С К А О Б Р А З О В А Т Е Л Н А ПРОГРАМА**

**2020 - 2022**

 Образованието е една от най-висшите ценности на всяка една нация и върху развитието му оказват силно въздействие всички промени в икономически, социален, демографски и политически аспект.

 В тези условия целта на детските и учебните заведения е да създадат благоприятна среда и оптимални условия, в които да се развиват способностите на децата и учениците и да се изграждат уменията им за креативност и разрешаване на различни проблеми. Системата на предучилищното и училищното образование е поставена пред предизвикателството да осигури адекватно обучение на деца, чийто начин на мислене, поведение, предпочитания, очаквания и стил на учене са различни от утвърдените досега и са свързани с прилагането на нови методи и подходи на обучение.

 Настоящата програма е разработена в отговор на нуждата от промяна и реформи в образованието и е резултат от проучване на състоянието, потребностите и очакванията от системата на предучилищното и училищно образование в Община Пловдив. Документът ще послужи за планиране на задачите и ресурсите на общината и ключовите й партньори по отношение на образованието в града и ще бъде продължение на целенасочените усилия на местните власти за дългосрочно икономическо развитие на града и региона.

 Настоящата програма ще подобри качеството на учебно-възпитателния процес чрез въвеждането на информационните и комуникационните технологии и целенасоченото им и ефективно използване както от учителите, така и от учениците.

 Програмата включва 8 подпрограми, свързани с реализирането на един от основните приоритети на община Пловдив в областта на образованието, а именно:

 **Създаване на условия за качествено и ефективно образование и превръщане на образователната среда в детската градина и училището в желана от децата и учениците територия.**

**I. ПОДПРОГРАМА „ПРОЕКТИРАНЕ И ИЗГРАЖДАНЕ НА НОВИ СПОРТНИ ПЛОЩАДКИ И/ИЛИ РЕМОНТ И СЕРТИФИЦИРАНЕ НА СЪЩЕСТВУВАЩИ ТАКИВА, И/ИЛИ ОБЛАГОРОДЯВАНЕ НА ДВОРНИ ПРОСТРАНСТВА В ОБЩИНСКИТЕ УЧИЛИЩА И ЦПЛР – ОДК – ПЛОВДИВ**

 Настоящата програма определя общата рамка на процедурата по кандидатстване и подбор за финансиране на общинските училища на територията на Община Пловдив за проектиране и изграждане на нови спортни площадки и/или ремонт и сертифициране на съществуващи такива, и/или облагородяване на дворни пространства в общинските училища и ЦПЛР – ОДК – Пловдив. Целта на подпрограмата е възстановяване, модернизиране, създаване и поддържане на обекти, съоръжения и инфраструктура в спортната база на общинските училища и облагородяване на прилежащите дворни пространства за гарантиране на висока функционалност и максимална сигурност при експлоатация, както и привеждането им в съответствие с действащата нормативна база и утвърдените международни стандарти и изисквания на ЕС.

**Период на програмата: 2020 - 2022 г.**

**Проектните предложения се подават ежегодно, на два етапа, в срокове, определени със заповед на Кмета на Община Пловдив.**

В случай че на първи етап има подадени заявления, които отговарят на изискванията за финансиране, но лимитът е изчерпан, те автоматично се класират за разглеждане за 2-ри етап. В този случай е необходимо да бъде удължен срокът на валидност на офертите.

**Индикативен бюджет на подпрограмата за 2020 г. – до 500 000 лв.;**

**Индикативен бюджет на подпрограмата за 2021 г. – до 350 000 лв.;**

**Индикативен бюджет на подпрограмата за 2022 г. – до 500 000 лв.**

 **50% от финансовия ресурс за съответната бюджетна година се разпределя за първи етап на кандидатстване, а останалите 50% на втори етап на кандидатстването.**

**Очаквани резултати:**

- Изграждане, ремонт, обезопасяване и сертифициране на спортни площадки в общинските училища на територията на Община Пловдив и ЦПЛР – ОДК – Пловдив;

- Облагородяване и обновяване на дворните пространства към общинските училища и ЦПЛР – ОДК – Пловдив.

**1. Допустими кандидати за финансиране** по подпрограмата са общински училища, находящи се на територията на Община Пловдив, и ЦПЛР – ОДК – Пловдив, които:

 - не участват или не са участвали през последните пет години, предхождащи годината на кандидатстване, в проекти по национални, оперативни и европейски програми с обект на интервенция, идентичен с този, с който кандидатстват за финансиране по Подпрограма „Проектиране и изграждане на нови спортни площадки и/или ремонти и сертифициране на съществуващи такива, облагородяване на дворни пространства в общинските училища и ЦПЛР – ОДК – Пловдив“;

\* *Един кандидат може да подаде един проект за финансиране по настоящата подпрограма, който може да включва и повече от един обект на интервенция.*

*\* Когато за изпълнението на съответните СМР се изисква одобрен технически/работен инвестиционен проект и/или издаване на разрешение на строеж, съответната образователна институция следва да ги представи* *при кандидатстване.*

**2. По настоящата подпрограма са допустими за финансиране следните дейности:**

- Ремонт на външни площадки и съоръжения, включително оборудването им със съответните съоръжения – баскетболни кошове и хандбални врати, баскетболни конструкции и табла, волейболни пилони, трапове за дълъг скок и др. еквивалентни;

- Изграждане на открити спортни площадки, включително огради и осветление;

- Облагородяване на дворните пространства в общинските училища на територията на Община Пловдив и ЦПЛР – ОДК – Пловдив (вертикална планировка с отводняване, полагане на нова или подмяна на стара настилка, оформяне на алеи, кътове за почивка, озеленяване и др.).

 Всички дейности, обект на интервенция, трябва задължително да бъдат извършвани върху недвижима собственост, притежавана и/или предоставена за управление на съответната образователна институция за срок не по-малко от 5 г. от подаване на искането за финансиране.

Дейностите, за които се иска финансиране, следва да не са физически започнали преди влизане в сила на акта за финансирането му.

Резултатите от реализацията на проекта не могат да се използват от кандидата за извършване на икономическа дейност.

**3. Максималният размер на финансирането от страна на Община Пловдив за един подаден от кандидата проект е в размер на до 80 % от допустимите разходи, но не повече от 40 000 лв. с ДДС.** Кандидатът следва да осигури не по-малко от 20% съфинансиране на допустимите по проекта разходи. В случай че изискването не е спазено, проектът не се финансира. По подпрограмата се допуска представяне на проектни предложения с по-висока стойност от посочената, като средствата, надвишаващи максимално допустимите, се осигуряват като съфинансиране от страна на кандидата.

Предвижданите за финансиране допустими дейности не съдържат елемент на държавна помощ, тъй като интервенциите са насочени изцяло към образователни институции, които са част от образователната система. Съгласно действащото законодателство, образованието в България е право на всеки български гражданин и се предоставя безвъзмездно. Образованието е част от публичните функции на държавата и на общината. Финансирането на училищата се осъществява с публични средства – за сметка на държавния или общинския бюджет. Съгласно практиката на Европейската комисия общественото образование, организирано в рамките на националната образователна система, което е предимно или изцяло финансирано и контролирано от държавата, се счита за дейност с нестопанска цел и се изключва от режима на държавните помощи.

**4. Допустими разходи**, които ще се финансират по настоящата подпрограма, са:

- строително-монтажни работи, свързани с изграждане на нови спортни площадки, реконструкция, ремонт на съществуващи такива, включително ремонт, облагородяване на дворните пространства на общинските училища и ЦПЛР – ОДК-Пловдив:

- за авторки надзор (при наличие на инвестиционен проект);

- за строителен надзор;

- разходи, свързани с въвеждането на обекта в експлоатация;

- оборудване и/или обзавеждане на спортна инфраструктура на открито;

- сертифициране на изградените площадки;

- издаване на удостоверение за въвеждане на строежа в експлоатация.

**5. Условия и ред за кандидатстване**

За предоставяне на финансовата подкрепа по подпрограмата, директорът на кандидатстващата образователна институция представя в отдел „Образование“ при Община Пловдив следните документи:

5.1. Искане за финансиране, обективирано в докладна записка с подпис и печат от директора на образователната институция, адресирана до началника на отдел „Образование“, в която се посочва:

- място на реализация с посочване на обекта на интервенция;

- срок на реализация, не по-късно от 01.10. на годината, в която се кандидатства;

- обща стойност на проекта с ДДС;

- размер на исканите средства с ДДС;

- собствено финансиране;

- кратко описание на дейностите, които ще се извършват по проекта;

- очаквани резултати.

5.2. Документ, от който е видно, че са планирани средства или е извършена корекция по бюджета на образователната институция за годината, в която се кандидатства;

5.3. Декларация (свободен текст) за липса на неразплатени и просрочени задължения на образователната институция към датата на кандидатстване;

5.4. Декларация (свободен текст), че резултатите от инвестицията няма да се използват за извършване на икономическа дейност;

5.5. Декларация (свободен текст) от директора на образователната институция, че е запознат с условията на настоящите правила.

5.6. Технически или работен инвестиционен проект съгласно изискванията на Закона за устройство на територията, Наредба № 4 за обхвата и съдържанието на инвестиционните проекти (за СМР, които изискват изготвянето на такъв), придружен от подробни количествени сметки по приложимите части. Техническият/ работният проект следва да бъде надлежно съгласуван с всички експлоатационни дружества и други съгласувателни органи (когато е необходимо) съгласно действащата нормативна уредба и одобрен от главния архитект на района, в обхвата на който попада съответната образователна институция, когато се изисква съгласно ЗУТ. Техническият/ работният проект няма да бъде предмет на оценка по настоящите правила. Кандидатът носи пълната отговорност за качеството и пълнотата на разработения инвестиционен проект, включително за законосъобразността при изготвянето, съгласуването и одобряването на инвестиционния проект в качеството му на Възложител по проекта.

5.7. При необходимост становище от инженер конструктор;

5.8. Оценка на съответствието на инвестиционния проект със съществените изисквания към строежите съгласно чл. 142, ал. 6 от ЗУТ или Протокол от решение на ЕСУТ от съответната Районна администрация и /или разрешение за строеж.

5.9. Минимум две оферти за извършване на допустимите СМР дейности със срок на валидност минимум 120 календарни дни, съдържащи подробна количествено-стойностна сметка. В офертата следва да са включени всички разходи за реализиране на проекта, както и разход за сертифициране по смисъла на чл. 63 от Наредба № 1 от 12 януари 2009 г. за условията и реда за устройството и безопасността на площадките за игра, извършено от лице независимо от строителя. В двете оферти следва предвидените видове и количества СМР да бъдат еднакви. Приема се офертата с най-ниска цена.

5.10. При доставка на оборудване/обзавеждане – индикативен остойностен списък на предвиденото за закупуване оборудване/обзавеждане.

5.11. Когато за предвидените за изпълнение СМР се изисква съгласно приложимото законодателство технически/работен инвестиционен проект, същият се изработва служебно и одобрява от съответната Районна администрация или се възлага за изработка на трета страна за сметка на кандидатстващото учебно заведение.

В заявената от кандидата сума за финансова помощ не се допуска наличието на разходи, които не са обосновани и обвързани с конкретна дейност от проекта. Всички разходи, обхванати в бюджета за изпълнение, следва да кореспондират с описанието на дейностите в техническия/работния проект за строително-монтажни работи и/или ремонтни дейности от предоставената оферта за изграждане на нови спортни площадки и/или ремонт и сертифициране на съществуващи такива, дейностите за ремонт/облагородяване на дворните пространства или в схемата за поставяне на съоръжения. Непредвидени разходи за СМР няма да бъдат възстановявани от Община Пловдив.

В проекта могат да се посочват само дейности, изпълнението на които приключва до 1 октомври на годината, в която се кандидатства.

Документите по т.5 се представят сканирани на ел. поща на отдел „Образование“ – education@plovdiv.bg, или при възможност документите по т. 5.1, 5.2, 5.3 и 5.4 се подават в оригинал с подпис и печат на директора на образователната институция, а останалите в копие с гриф „вярно с оригинала“, подпис и печат, адресиран до началник-отдел „Образование“ при Община Пловдив, гр. Пловдив, на адрес ул. „Цариброд“ № 1, ет. 3.

**6. Срок за кандидатстване** - началната и крайната дата за подаване на проекти и срокът за разглеждане на документи се определят със заповед на Кмета на Община Пловдив и в петдневен срок от издаването й се предоставя на заинтересованите институции чрез е-поща.

**7. Разглеждане на постъпилите искания за финансиране**

7.1. Постъпилите документи по т. 5 се разглеждат от комисия, назначена със заповед на Кмета на Община Пловдив.

7.2. Комисията се състои от петима редовни членове, като задължително в нея се включват служители на отдел „Образование“ и минимум един служител с инженерно образование от общинската администрация и резервни членове, които са минимум трима. От редовните членове се определя председател на комисията.

7.3. Членовете на комисията не могат да са свързани лица с кандидатите и/или да са в конфликт на интереси, за което подписват декларация след получаване на списъка с участниците, искащи финансиране по настоящите правила.

7.4. В случай че се установи несъответствие с изискването на т.7.3, съответният член на комисията се заменя по реда на т. 7.2.

7.5. Решенията на комисията са законосъобразни, ако присъстват повече от половината от членовете ѝ.

7.6. Решенията на комисията се вземат с мнозинство повече от половината от пълния ѝ състав (50% +1 глас).

7.7. Документите по т.5 се оценяват по допустимост, в съответствие с изискванията, посочени в точка 1 до 5. В случай на установени неточности и непълноти (липсващи и/или непълни документи), те може да бъдат връщани на кандидата по електронна поща до постигане на пълно съответствие с критериите за допустимост. В процеса на оценката от кандидата може да се изискват допълнителни документи и разяснения, както и да се изиска изменение на някои аспекти от представения проект. Ако кандидатът не представи изисканата информация в указания срок или в процеса на разяснения и корекции пропуските не могат да бъдат отстранени, искането му за финансиране може да бъде отхвърлено. В случай че кандидатът откаже да въведе поисканите промени и/или в представените документи не е отразил правилно коментарите, искането за финансиране може да бъде отхвърлено.

7.8. Комисията може да извършва корекции в бюджета на проекта, в случай че при оценката се установи:

7.8.1. наличие на недопустими дейности и/или разходи;

7.8.2. несъответствие между предвидените дейности и видовете заложени разходи;

7.8.3. дублиране на разходи или несъответствие в количествата между офертата и проекта/схемата;

7.8.4. неспазване на други условия за допустимост в условията за кандидатстване по подпрограмата;

7.8.5. завишени количества;

7.8.6. неоснователност на разходите;

7.8.7. комисията има право да намалява стойността на офертата в процентно отношение, ако прецени, че предложените единични цени са завишени.

7.9. Корекциите по т. 7.8.2 и 7.8.3 се извършват след изискване на допълнителна пояснителна информация от кандидата или извършена проверка на място от служител на Община Пловдив.

7.10. Корекциите по т.7.8 не могат да водят до:

7.10.1. увеличаване на размера или на интензитета на финансовата помощ, предвидени в подаденото искане за финансиране;

7.10.2. невъзможност за изпълнение на целите на проекта или включените дейности;

7.10.3. промяна на качеството на проекта.

7.11. Комисията не разглежда искания за финансова подкрепа в следните случаи:

7.11.1. за покриване на предварително направени разходи;

7.11.2. за дейности, които не отговарят на посочените изисквания и определените критерии;

7.11.3. кандидатът не отговаря на условията за допустимост на тези правила;

7.11.4. кандидатът не е предвидил/осигурил изискуемото съфинансиране.

7.12. При разпределяне на средствата за финансиране комисията взема предвид и следните обстоятелства:

7.12.1. приоритетно се одобряват исканията на образователните институции, които не са финансирани през предходната/предходните години.

7.12.2. прави се преценка на необходимостта от предложените за финансирани дейности, включително и след извършване на оглед по места за наличия или не на спортни площадки от нов тип и облагородени училищни дворове.

7.12.3. при равни други условия се одобряват кандидатите според реда на постъпване на пълния набор от документи.

7.13. Комисията по т. 7.1. разпределя до 100 % от отпуснатия бюджет за целите на настоящата финансова подкрепа.

7.14. Комисията се произнася с решение за допускането на кандидатстващите за финансиране в срок от 15 календарни дни след крайния срок за разглеждане на документи Решенията се утвърждават от Кмета или се връщат за доработване от комисията. Утвърденото решение се изпращат на одобрения/отхвърления кандидат по електронен път.

7.15. Контрол върху дейността на комисията се осъществява от Кмета на Община Пловдив.

**8. Решенията на комисията по т. 7 се предоставят за съхранение и контрол на отдел „Образование“.**

8.1. В едноседмичен срок от утвърждаване на решението от кмета за предоставяне на финансовата помощ началникът на отдел „Образование “ или определен от него с писмено нареждане служител от звеното уведомява дирекция „Финансова политика” – Община Пловдив за размера на одобрените средства.

8.2. В 14-дневен срок от влизане в сила на утвърденото от кмета решение по т. 7.14 се извършва корекция по бюджетната сметка на съответната образователна институция, кореспондираща с размера на одобреното финансиране.

**9. Контрол**

9.1. Кметът на Общината има право да упражнява чрез определен от него служител от дирекция „Строителство и инвестиции“ контрол по извършване на дейностите по проекта.

9.2. За изпълнение на проекта, за който е одобрено финансовото подпомагане, кандидатът представя не по-късно от 30.10. на текущата година, в която е одобрен и се изпълнява проекта, отчет за извършените дейности.

9.3. Отчетът по т. 9.2 се подготвя и представя в отдел „Образование“ и съдържа:

9.3.1. финансов отчет, към който се прилагат заверени копия от всички оригинални документи за направените разходи – договори[TP2] , фактури, протоколи, разписки и др.;

9.3.2. съгласуван от служителя по т. 9.1 на Протокол/Акт за приемане на извършените СМР (Образец 19). Паричните средства се изплащат на изпълнителя задължително и само след подписване на Протокол/Акт за приемане на извършените СМР (Образец 19) от страна на представителя на Община Пловдив;

9.3.3. разрешение за ползване /в случай на строеж и/или ремонт на спортни площадки/ или разрешение за поставяне.

9.4. Отчетът по т. 9.1 се разглежда от комисията по т. 7.1, назначена от Кмета на Общината.

9.5. Заседанията на комисията се провеждат веднъж месечно при наличие на постъпили отчети.

9.6. При констатиране на несъответствие и/или неточности и/или грешки в представените отчети, касаещи извършени разходи, комисията дава подходящ срок на кандидата за отстраняването им.

9.7. При неотстраняване на несъответствие и/или неточности и/или грешки в представените отчети по предходната подточка, както и в случай на отчитане на неправомерен разход и/или липса на отчетни документи, доказващи съответния разход, комисията отказва възстановяване на съответните разходи.

9.8. Решенията на комисията по т. 9.4 се утвърждават от Кмета на Общината.

9.9. Кандидатът представя заявка за финансиране в дирекция „Финансова политика“ с искане за предоставяне на средства за разходване от бюджета на образователната институция, след утвърждаването на решението на комисията по т. 9.4 от Кмета на Община Пловдив.

**II. ПОДПРОГРАМА „ПРОЕКТИРАНЕ И ИЗГРАЖДАНЕ НА НОВИ ДЕТСКИ ПЛОЩАДКИ И/ИЛИ РЕМОНТИ И СЕРТИФИЦИРАНЕ НА СЪЩЕСТВУВАЩИ ТАКИВА, ОБЛАГОРОДЯВАНЕ НА ДВОРНИ ПРОСТРАНСТВА В ОБЩИНСКИТЕ ДЕТСКИ ГРАДИНИ“**

 Настоящата подпрограма определя общите рамки на процедурата по кандидатстване и подбор за финансиране на общински детски градини на територията на община Пловдив за изпълнение на дейности по проектиране и изграждане на нови детски площадки и/или ремонти и сертифициране на съществуващи такива, облагородяване на прилежащите им дворни пространства.

**Период на програмата: 2020 – 2022 г.**

**Проектните предложения се подават ежегодно на два етапа за кандидатстване.**

 В случай че на първи етап има подадени заявления, които отговарят на изискванията за финансиране, но лимитът е изчерпан, те автоматично се класират за разглеждане за 2-ри етап. В този случай е необходимо да бъде удължен срокът на валидност на офертите.

**Индикативен бюджет на подпрограмата за 2020 г. – до 200 000 лв.;**

**Индикативен бюджет на подпрограмата за 2021 г. – до 100 000 лв.;**

**Индикативен бюджет на подпрограмата за 2022 г. – до 200 000 лв.;**

**50% от финансовия ресурс за съответната бюджетна година се разпределя за първи етап на кандидатстване, а останалите 50% на втори етап на кандидатстване.**

**Очаквани резултати:**

* Изграждане на детски площадки в общинските детски градини;
* Сертифициране на детски площадки към детските градини на територията на Община Пловдив;
* Ремонтиране и обновяване на съществуващите детски площадки към детските градини, съгласно нормативните изисквания;
* Облагородяване на дворни пространства.

**1. Допустими кандидати за финансиране** по подпрограмата са общински детски градини, находящи се на територията на община Пловдив, които:

1.1. не са включени в проект „Пловдив през 2014 – 2020 г. – интелигентен, устойчив, желан европейски град” по ОП „Региони в растеж” 2014 – 2020;

1.2. не са в процес на ново строителство.

\* *Един кандидат може да подаде един проект за финансиране по подпрограмата, който може да включва и повече и от един обект на интервенция (една или няколко детски площадки и/или едно облагородяване на дворни пространства – вертикална/частична вертикална планировка, полагане на нова или подмяна на съществуваща настилка, оформяне на алеи, озеленяване и др.).*

*\* Когато за изпълнение на съответните СМР се изисква одобрен технически/работен инвестиционен проект, съответната образователна институция следва да го представи* *при кандидатстване.*

**2. По настоящата подпрограма са допустими за финансиране следните дейности:**

2.1. Проектиране и изграждане на нови детски площадки и/или ремонти и сертифициране на съществуващи такива;

2.2. Облагородяване на дворни пространства (вертикална/частична вертикална планировка, полагане на нова или подмяна на съществуваща настилка, оформяне на алеи, озеленяване и др.).

Всички дейности, обект на интервенция, трябва задължително да бъдат извършвани върху недвижима собственост, притежавана и/или предоставена в управление на съответната общинска детска градина за срок не по-кратък от 5 години.

Дейностите по проекта следва да не са физически започнали преди влизане в сила на акта за финансирането му.

Резултатите от реализацията на проекта не могат да се използват от кандидата за извършване на икономическа дейност.

**3. Максималният размер на финансовата помощ** за подаден от кандидата проект е в размер на:

 - до 70% от допустимите разходи, но не повече от 4 200 лв. с ДДС за една детска площадка в общинска детска градина;

 - до 70% от допустимите разходи, но не повече от 4 200 лв. с ДДС за облагородяване на дворното пространство в общинска детска градина;

 - 100% от допустимите разходи, но не повече от 25 000 лв. с ДДС за една детска площадка в общинска детска градина със специални групи за деца със СОП.

Кандидатът следва да осигури в бюджета си не по-малко от 30% съфинансиране на допустимите по проекта разходи (изключение се прави за детски площадки за специалните групи за деца със СОП в общински детски градини). В случай че изискването не е спазено, проектът не се финансира. Размерът на заявената помощ не може да надхвърля посочените прагове.

Предвижданите за финансиране дейности не съдържат елемент на държавна помощ. Съгласно действащото законодателство, образованието в България е право на всеки български гражданин и се предоставя безвъзмездно. Образованието е част от публичните функции на държавата и на общината. Финансирането на детските градини се осъществява с публични средства – за сметка на държавния или общинския бюджет. Съгласно практиката на Европейската комисия общественото образование, организирано в рамките на националната образователна система, което е предимно или изцяло финансирано и контролирано от държавата, се счита за дейност с нестопанска цел и се изключва от режима на държавните помощи.

Приоритетно ще се финансират със средства на община Пловдив:

* детски площадки за игра, които не са специализирани (специализирани са спортните площадки, площадките по БДП и др.);
* тези кандидатстващи детски градини, които през изминалите две години не са получили и/или са получили по-малко средства от общинския бюджет за изграждане на нови детски площадки и/или ремонти и сертифициране на съществуващи такива;
* тези детски градини, които имат най-голяма необходимост от нови детски площадки и/или ремонт на съществуващите, облагородяване на дворните пространства;
* при равни други условия кандидатите се одобряват според реда на регистриране на пълния набор от документи.

**4. Допустими разходи**, които ще се финансират по настоящата подпрограма, са свързани единствено с изграждане на нови детски площадки и/или ремонти и сертифициране на съществуващи такива, облагородяване на дворни пространства в общинските детски градини.

Кандидатът е длъжен да осигури за своя сметка средства за извършване на всички задължителни дейности, които не подлежат на финансиране по тази подпрограма, но са необходими за изпълнение на проекта.

**5. Условия и ред за кандидатстване**

За предоставяне на финансовата подкрепа по настоящата подпрограма, директорът на кандидатстващата образователна институция представя в отдел „Образование“ при община Пловдив следните документи:

5.1. Искане за финансиране, обективирано в докладна записка с подпис и печат от директора на образователната институция, адресирана до началника на отдел „Образование“, в която се посочва:

- място на реализация;

- срок на реализация, не по-късно от 15 октомври на годината, в която се кандидатства;

- обща стойност на проекта с ДДС;

- размер на исканите средства с ДДС;

- собствено финансиране;

- кратко описание на дейностите, които ще се извършват по проекта;

- очаквани резултати.

5.2. Документ, от който е видно, че са планирани средства или е извършена корекция по плана за капиталови разходи в бюджета на детската градина за годината, в която се кандидатства.

5.3. Декларация (свободен текст) за липса на неразплатени и просрочени задължения на образователната институция към датата на кандидатстване.

5.4. Декларация (свободен текст), че резултатите от инвестицията няма да се използват за извършване на икономическа дейност.

5.5. Декларация (свободен текст) от директора на образователната институция, че е запознат с условията на настоящата подпрограма.

5.6. Изработена и одобрена от съответната районна администрация схема на детските площадки, за чието изграждане, ремонт или сертифициране се кандидатства, или изготвена от техническо лице количествена сметка (КС) за облагородяване на дворни пространства, на база на която да бъдат предоставени минимум 2 бр. оферти.

5.7. Схема за поставяне на съоръжения, в съответствие с действащата нормативна уредба.

5.8. Когато се иска финансиране за изграждане на нова детска площадка и/или основен ремонт, се представя технически/работен проект, одобрен от гл. архитект на района, в обхвата на който попада съответната детска градина. Когато за СМР се изисква, съгласно приложимото законодателство технически/работен инвестиционен проект, същият се изработва служебно и одобрява от съответната районна администрация или се предоставя готов технически/работен инвестиционен проект с изготвена оценка за съответствие към него (за сметка на кандидата) за одобрение от районната администрация. Представеният инвестиционен проект няма да бъде предмет на оценка по настоящата подпрограма. Кандидатът носи пълната отговорност за качеството и пълнотата на разработения инвестиционен проект, включително за законосъобразността при изготвянето, съгласуването и одобряването на инвестиционния проект в качеството му на Възложител по проекта.

5.9. Две или повече оферти за извършване на допустимите дейности със срок на валидност минимум 120 календарни дни, съдържащи количествено-стойностна сметка (КСС). В офертата следва да се съдържа разход за сертифициране по смисъла на чл. 63 от Наредба № 1 от 12 януари 2009 г. за условията и реда за устройството и безопасността на площадките за игра, извършено от лице независимо от строителя.

5.10. Индикативен остойностен списък на предвиденото за закупуване оборудване/обзавеждане.

В заявената от кандидата сума за финансова помощ не се допуска наличието на разходи, които не са обосновани и обвързани с конкретна дейност от проекта. Всички разходи, обхванати в бюджета за изпълнение, следва да кореспондират с описанието на дейностите в представените оферти.

В проекта могат да се посочват само дейности, изпълнението на които приключва до 15 октомври на годината, в която се кандидатства.

Документите се предоставят по e-mail education@plovdiv.bg в отдел „Образование”, като директорът на съответната образователна институция е длъжен в 3-дневен срок да предостави пълен комплект документи (по т. 5.1, 5.2, 5.3, 5.4 и 5.5 се представят в оригинал с печат на детската градина и подпис на директора, а останалите в копие с гриф „вярно с оригинала“), адресирани до началника на отдел „Образование“, при община Пловдив, адрес ул. Цариброд“ № 1, ет. 3.

**6.Срок за кандидатстване** – началната и крайната дата за подаване на проекти се определя със заповед на кмета на Община Пловдив и в петдневен срок от издаването й се предоставя на заинтересованите институции чрез е-поща.

**7. Разглеждане на постъпилите искания за финансиране**

7.1.Постъпилите документи по т. 5 се разглеждат от комисия, назначена със заповед на кмета на община Пловдив.

7.2. Комисията се състои от пет редовни члена, като задължително в нея се включват служители на отдел „Образование“ и минимум един служител с инженерно образование от общинската администрация и резервни членове, които са минимум трима. От редовните членове се определя председател на комисията.

7.3. Членовете на комисията не могат да са свързани лица с кандидатите и/или да са в конфликт на интереси, за което подписват декларация след получаване на списъка с участниците, искащи финансиране по настоящата подпрограма.

7.4. В случай че се установи несъответствие с изискването на 7.3, съответният член на комисията се заменя по реда на 7.2.

7.5. Решенията на комисията са законосъобразни, ако присъстват повече от половината от членовете ѝ.

7.6. Решенията на комисията се вземат с мнозинство повече от половината от пълния ѝ състав (50% + 1 глас).

7.7. Документите се разглеждат по допустимост в съответствие с изискванията, посочени в т. 1, 2, 3, 4 и 5. В случай на установени неточности и непълноти (липсващи и/или непълни документи, несъответствия), те може да бъдат връщани на кандидата по електронна поща до постигане на пълно съответствие. В процеса на оценката от кандидата може да се изискват допълнителни документи и разяснения, както и да се изиска изменение на някои аспекти от представения проект. Ако кандидатът не представи изисканата информация в указания срок или в процеса на разяснения и корекции пропуските не могат да бъдат отстранени, искането му за финансиране може да бъде отхвърлено. В случай че кандидатът откаже да въведе поисканите промени и/или в представените документи не е отразил правилно коментарите, искането за финансиране може да бъде отхвърлено.

7.8. Комисията може да извършва корекции в размера на средствата на проекта на съответната детска градина, в случай че се установи:

7.8.1. наличие на недопустими дейности и/или разходи;

7.8.2. несъответствие между предвидените дейности и видовете заложени разходи;

7.8.3. дублиране на разходи;

7.8.4. неспазване на други условия за допустимост в настоящите правила за кандидатстване;

7.8.5. неоснователност на разходите.

7.8.6 завишени количества.

7.8.7. прекомерно завишение на единичните цени на отделните видове СМР.

7.9. Корекциите по т. 7.8.2 и т. 7.8.3 се извършват след изискване на допълнителна пояснителна информация от кандидата.

7.10. Корекциите по т.7.8 не могат да водят до:

7.10.1. увеличаване на размера или на интензитета на финансовата помощ, предвидени в подаденото искане за финансиране;

7.10.2. невъзможност за изпълнение на целите на проекта или включените дейности.

7.11. Комисията не разглежда искания за финансова подкрепа в следните случаи:

7.11.1. за покриване на предварително направени разходи;

7.11.2. за дейности, които не отговарят на посочените изисквания и определените критерии;

7.11.3. кандидатът не отговаря за условията за допустимост на тези правила;

7.11.4. не е заложено исканото за целите на кандидатстване съфинансиране.

7.12. Комисията по т.7.1 разпределя 100% от отпуснатия бюджет за целите на настоящата финансова подкрепа.

7.13. Комисията се произнася с решение в срок до 15 календарни дни след заседанието. Решенията се утвърждават от кмета или се връщат за доработване от комисията. Утвърденото решение се изпраща на одобрения/отхвърления кандидат по електронен път.

7.14. Контрол върху дейността на комисията се осъществява от Кмета на община Пловдив.

**8. Решенията на комисията по т. 7.1 се предоставят за съхранение на отдел „Образование“.**

8.1. В едноседмичен срок от утвърждаване на решението от кмета за предоставяне на финансовата помощ началникът на отдел „Образование“ или определен от него с писмено нареждане служител от звеното уведомява дирекция „Финансова политика” на община Пловдив за размера на одобрените средства.

8.2. Дирекция „Финансова политика” на община Пловдив извършва необходимите корекции по бюджетите на съответните детски градини.

**9. Контрол**

9.1. Кметът на общината има право да упражнява чрез определен от него служител от дирекция „Строителство и инвестиции“ контрол по извършване на дейностите по проекта.

9.2. За изпълнение на проекта, за който е одобрено финансовото подпомагане, кандидатът представя, не по-късно от 15 ноември на същата година, в която кандидатства**,** отчет за извършените дейности.

9.3, Отчетът по т. 9.2 се подготвя и представя в отдел „Образование“ и съдържа:

9.3.1. финансов отчет, към който се прилагат заверени копия от всички оригинални документи за направените разходи – фактури, протоколи, разписки и др.;

9.3.2. съгласуван от служителя по т. 9.2 на Протокол/Акт за извършените СМР (Образец 19);

9.3.3. разрешение за ползване /в случай на строеж и/или основен ремонт/ - при необходимост.

9.4. Отчетът по т. 9.2 се разглежда от комисия, назначена от кмета на общината, описана в т. 7.1.

9.5. При констатиране на несъответствие и/или неточности и/или грешки в представените отчети, касаещи извършени разходи, комисията дава подходящ срок на кандидата за отстраняването им.

9.6. При неотстраняване на несъответствие и/или неточности и/или грешки в представените отчети по предходната алинея, както и в случай на отчитане на неправомерен разход и/или липса на отчетни документи, доказващи съответния разход, комисията предлага съответния/-те разходи за възстановяване.

9.7. Решенията на комисията по т. 9.4 се утвърждават от кмета на общината.

9.8. Средствата, подлежащи на възстановяване, следва да бъдат върнати по сметката на общината в срок до 15 декември на същата година, в която се кандидатства.

**III. ПОДПРОГРАМА „МОНТЕСОРИ“**

**Цел на подпрограмата е** осигуряване на устойчивост и условия за развитие на програмата за прилагане на методиката на Мария Монтесори в различни етапи от детското развитие и разширяване на обхвата й, съобразно потребностите и очакванията на общността.

**Подцели:**

* Развитие на образователно – възпитателната среда в детските ясли, детските градини, училища и ЦПЛР – ОДК – Пловдив, прилагащи метода на Монтесори.
* Разширяване на обхвата на приложение на метода на Монтесори.
* Осигуряване на условия за квалификация на педагогическите и непедагогически специалисти, работещи в институциите, прилагащи метода на Монтесори чрез основните базови програми на НБУ и чрез краткосрочни програми за надграждане и усъвършенстване на знанията и компетенциите от други обучителни организации и ВУЗ.
* Осигуряване на професионална подкрепа на екипите, прилагащи метода на Монтесори.
* Развиване и разширяване на Монтесори общността в гр. Пловдив.
* Популяризиране на образователната програма за въведение на метода на Монтесори.
* Осигуряване на условия за стимулиране на специалистите, работещи в детските градини и ясли, прилагащи метода на Монтесори.
* Привличането на родителите като активни участници в образователно – възпитателния процес и повишаването на компетенциите им за прилагането на метода на Монтесори.

**Дейности за постигане на целите:**

1. Разширяване на обхвата на приложение на Монтесори педагогика в детските градини, училищата на Община Пловдив – 2 или 3 общински детски градини, 2 училища с начален етап на основно образование и 3-4 групи за деца в яслена възраст в детски ясли и/или чрез преобразуването на групи в детски градини;

2. Осигуряване на дидактични материали и средства за подобряване на подготвената Монтесори среда – осигуряване на средства за базови и допълнителни дидактични материали и пособия.

 3. Провеждане на квалификации на педагогическите и непедагогически специалисти, работещи в институциите, прилагащи метода на Монтесори чрез базови и надграждащи програми на НБУ и други обучителни организации и ВУЗ.

4. Осигуряване на професионална подкрепа чрез провеждането на супервизии на екипите, прилагащи метода на Монтесори чрез привличането на експерти от страната и чужбина.

5. Популяризиране на образователната програма за въведение на метода на Монтесори чрез:

- обмяна на опит в страната и чужбина, участия във форуми, конференции и др. събития, свързани с развитието на образователните политики;

- провеждане на местни инициативи – конференции, форуми, уъркшопове и др.;

- разработване на материали, разпечатване и разпространение.

6. Дейности, насочени към привличането на родителите като активни участници в образователно – възпитателния процес и повишаването на компетенциите им за прилагането на метода на Монтесори с оглед повишаване на удовлетвореност от предоставяните услуги.

7. Разширяване на партньорската мрежа чрез провеждането на инициативи с международни и местни организации и професионалисти.

8. Стимулиране на специалистите, работещи в детските градини и ясли, прилагащи метода на Монтесори.

9. Разработване на Помагало за родителя.

10. Разработване на проект за иновации, съчетаващ ДОС и метода на Мария Монтесори и апробирането му в МОН.

11. Оценка на изпълнение на програмата.

**Период на програмата: 2020 - 2022 г.**

**Срок за финансиране по програмата до 30.10.2022 г.**

**Индикативен бюджет на подпрограмата за 2020 г. – до 280 000 лв.;**

**Индикативен бюджет на подпрограмата за 2021 г. – до 170 000 лв.;**

**Индикативен бюджет на подпрограмата за 2022 г. – до 250 000 лв.;**

**Средствата по подпрограма Монтесори, определени с бюджета на Община Пловдив за съответната календарна година, ще се разпределят на образователните институции, прилагащи метода, съобразно дейностите, заложени в програмата. Средствата за всяка бюджетна година ще се разпределят от комисия, определена със заповед на кмета на Община Пловдив.**

**IV. ПОДПРОГРАМА ЗА МОДЕРНИЗАЦИЯ НА УЧЕБНИЯ ПРОЦЕС**

Настоящата подпрограма определят условията и реда за кандидатстване за предоставяне на финансова подкрепа от бюджета на община Пловдив за дейности по модернизация на учебния процес.

Подпрограмата цели осъвременяване и модернизиране методите на преподаване и активно използване на т. нар. „облачни“ технологии и платформи чрез закупуването на съвременни технически средства.

**Период на програмата: 2020 - 2022 г.**

**Проектните предложения се подават ежегодно в срок, определен със заповед на кмета на Община Пловдив;**

**Индикативен бюджет на подпрограмата за 2020 г. – до 300 000 лв.;**

**Индикативен бюджет на подпрограмата за 2021 г. – до 250 000 лв.;**

**Индикативен бюджет на подпрограмата за 2022 г. – до 300 000 лв.**

**1. Допустими кандидати** за финансиране по подпрограмата са:

1.1. общински училища, находящи се на територията на Община Пловдив;

1.2. ЦПЛР – ОДК – Пловдив.

\**Един кандидат може да заяви желание за финансиране по подпрограмата за повече от една от допустимите дейности.*

**2. Допустими за финансиране са дейности**, свързани със закупуване на съвременни технологични средства, оборудване на кабинети, придобиване на програмни продукти и лицензи, които:

2.1. кандидатът ще използва за създаване на паралелка „Едно към едно (1:1)“, в която всеки ученик ще има на разположение за целите на учебния процес персонално електронно устройство;

2.2. кандидатът ще използва за осигуряване на STEM и STEAM обучение;

2.3. ще осигурят съвременно оборудване на кабинетите по природни науки (химия, биология, физика и др.).

Дейностите, за които се иска финансиране, следва да не са физически започнали преди влизане в сила на акта за финансирането им.

Резултатите от реализацията на дейностите не могат да се използват от кандидата за извършване на икономическа дейност, т.е. следва да се ползват безплатно.

**3. Допустими са следните разходи:**

3.1. преносими устройства (лаптопи, хромбук и таблети);

3.2.специализирано оборудване на кабинети по природни науки (химия, физика, биология и др.);

3.3. програмни продукти и лицензи.

Закупеното оборудване следва да позволява управление от разстояние, чрез лицензи за управление, които са съвместими с прилаганата от кандидата облачна платформа.

Разходите следва да са направени след влизане в сила на акта за финансиране и исканите за закупуване устройства.

**4. Максималният размер на финансовата помощ** за подаден от кандидата проект е в размер на до 80% от допустимите разходи. Кандидатът следва да осигури от утвърдения си годишен бюджет не по-малко от 20% съфинансиране на допустимите по проекта разходи. В случай че изискването не е спазено, проектът не се одобрява за финансиране. Ще се разглеждат и финансират проекти по реда на тяхното постъпване.

Предвижданите за финансиране дейности не съдържат елемент на държавна помощ, тъй като интервенциите са насочени изцяло към училищата, които са част от образователната система. Съгласно действащото законодателство, образованието в България е право на всеки български гражданин и се предоставя безвъзмездно. Образованието е част от публичните функции на държавата и на общината. Финансирането на училищата се осъществява с публични средства – за сметка на държавния или общинския бюджет. Съгласно практиката на Европейската комисия общественото образование, организирано в рамките на националната образователна система, което е предимно или изцяло финансирано и контролирано от държавата, се счита за дейност с нестопанска цел и се изключва от режима на държавните помощи.

**5.** **Условия и ред за кандидатстване**

За предоставяне на финансовата подкрепа директорът на кандидатстващата образователна институция представя в Отдел „Образование“ при Община Пловдив следните документи:

5.1. Докладна записка, подписана и подпечатана с печата на институцията, в която се посочва:

5.1.1 срок на реализация, не по-късно от 12.11 на годината, в която се кандидатства;

5.1.2. обща стойност на проекта с ДДС;

5.1.3. размер на исканите средства с ДДС;

5.1.4. собствено финансиране (като сума и в относителен дял - %) с ДДС;

5.1.5. кратко описание на дейностите, които ще се извършват по проекта, което включва:

5.1.5.1. *По дейност създаване на паралелка „Едно към едно (1:1 )“:*

* техническа обезпеченост на училището (работеща WiFi мрежа, подходяща среда в класните стаи, внедрени облачни технологии в административните процеси);
* процент на представителите на училището, които са преминали обучения по одобрените от Министерство на образованието и науката програми, свързани с внедряването на облачните технологии;
* процент сертифицирани учители – I и II ниво, спрямо общия брой на педагогическия персонал;
* брой утвърдени трейнъри;
* процент на създадени профили на педагогическия персонал и на учениците, спрямо общия брой на учителите и учениците;
* брой и кратко описание на добри практики в областта на използването на облачните технологии в учебните и административните процеси.

5.1.5.2. *По дейност “STEM/STEAM обучение”:*

* Брой на учениците, които ще използват оборудването;
* Опит при провеждане на проектно базирано обучение в STEM/STEAM направление в училището;
* Подходящо пространство, в което да се провежда обучение STEM/STEAM;
* Връзка между проекта за STEM/STEAM обучение и внедряването на дигитални и облачни технологии в училище.

5.1.5.3. *По дейност „Осигуряване на специализирано оборудване на кабинетите по природни науки“:*

* Брой кабинети, които ще бъдат оборудвани и обезпечени с необходимите технологични средства;
* Брой ученици, които ще се обучават с модернизирани средства за преподаване и визуализация.

5.1.6. описание на оборудването, което ще бъде закупено;

5.1.7.очаквани резултати, свързани с подобряване на образователния процес и използването на техническите средства.

5.2. Документ, доказващ наличието на изискуемото съгласно подпрограмата съфинансиране;

5.3. Декларация (свободен текст) от директора на учебното заведение за липса на задължения;

5.4. Декларация (свободен текст) от директора на учебното заведение, че е запознат с условията на настоящите правила.

5.5. Обосновка на разходите заложени за извършване на отделните дейности. Кандидатът следва да представи минимум две оферти за стойността на техническите средства, които иска да бъдат финансирани по подпрограма „Модернизация на учебния процес“.

5.6. Декларация (свободен текст) от директора на учебното заведение, че закупеното оборудване ще бъде използвано за реализиране на дейностите, за които се иска финансиране, и че ще го поддържа за срок от 3г., считано от датата на закупуването му, както и че няма право да го продава/дарява/дава под наем.

 В заявената от кандидата сума за финансова помощ не се допуска наличието на разходи, които не са свързани с допустимите дейности.

Могат да се посочват само дейности, изпълнението на които приключва до 12.11 на текущата година, в която се кандидатства.

Документите по т. 5, се представят в оригинал с подпис и печат на директора на образователната институция в деловодството на отдел „Образование“, гр. Пловдив, адрес ул. Цариброд“ № 1, ет. 3, стая 4.

**6.Срок за кандидатстване** - началната и крайната дата за подаване на проекти се определя със заповед на кмета на Община Пловдив и в петдневен срок от издаването й се предоставя на заинтересованите институции чрез е-поща.

**7. Разглеждане на постъпилите документи за кандидатстване**

7.1. Постъпилите документи по т. 5 се разглеждат от комисия, назначена със заповед на кмета на Община Пловдив.

7.2. При наличието на постъпили в отдел „Образование“ заявления, назначената със заповед на кмета на Община Пловдив комисия заседава до десето число на всеки месец, като разглежда кандидатурите, регистрирани през предходния.

7.3. Комисията се състои от пет редовни члена, като в нея се включват служители на отдел „Образование” и един IT специалист/ експерт от отдел „Деловодно, информационно и документално обслужване“ на Община Пловдив/ и резервни членове, които са минимум трима. От редовните членове се определя председател на комисията.

7.4. Членовете на комисията не могат да са свързани лица с кандидатите и/или да са в конфликт на интереси, за което подписват декларация след получаване на списъка с участниците, искащи финансиране по настоящите правила.

7.5. В случай че се установи несъответствие с изискването на т. 7.4, съответният член на комисията се заменя чрез изменение на заповедта за сформиране на комисията

7.6. Решенията на комисията са законосъобразни, ако присъстват повече от половината от членовете ѝ;

7.7. Решенията на комисията се вземат с мнозинство повече от половината от пълния ѝ състав (50% +1 глас);

7.8. Проектите се разглеждат от комисията, като се оценяват по допустимост за съответствие с т. 2 и т. 3. В случай на установени неточности и непълноти при оценката (липсващи и/или непълни документи, несъответствие с критерий/и за оценка), те може да бъдат връщани на кандидата по електронна поща до постигане на пълно съответствие с критериите за оценка. В процеса на оценката от кандидата може да се изискват допълнителни документи и разяснения. Ако кандидатът не представи допълнително поисканата информация в указания срок или в процеса на разяснения пропуските не бъдат отстранени, искането му за финансиране може да бъде отхвърлено.

7.9. Комисията може да извършва корекции в исканата сума за финансиране, в случай че при оценката се констатира:

7.9.1. наличие на недопустими дейности и/или разходи;

7.9.2. несъответствие между предвидените дейности и видовете заложени разходи;

7.9.3.неспазване на други условия за допустимост в настоящите правила за кандидатстване;

7.9.4. неоснователност на разходите;

7.9.5. че общата сума на средствата, които Община Пловдив следва да предостави по проектите, надвишава утвърдената в бюджета на Община Пловдив. В такъв случай недостигът се разпределя пропорционално между всички кандидати

7.10. Комисията не разглежда искания за финансова подкрепа в следните случаи:

7.10.1. за покриване на предварително направени разходи;

7.10.2. за дейности, които не отговарят на посочените изисквания и определените критерии;

7.10.3. кандидатът не отговаря на условията за допустимост на тези правила.

7.11. Комисията по т. 7.1 разпределя средства до размера на утвърдения бюджет за целите на настоящата финансова подкрепа.

7.12. Комисията се произнася с решение до 15-то число на месеца следващ месеца на кандидатстване. Решенията се утвърждават от Кмета или се връщат за доработване от комисията. Утвърденото решение се изпраща на одобрения/отхвърления кандидат по електронен път.

7.13. Контрол върху дейността на комисията се осъществява от Кмета на Община Пловдив.

**8. Решенията на комисията по т. 7.1 се предоставят за съхранение и контрол на отдел „Образование“.**

8.1. След утвърждаване на решението от кмета за предоставяне на финансовата помощ началникът на отдел „Образование“ уведомява дирекция „Финансова политика” – Община Пловдив за размера на одобрените средства.

8.2. Дирекция „Финансова политика” – Община Пловдив извършва корекция по бюджетната сметка на съответната образователна институция, кореспондираща с размера на одобреното финансиране.

**9. Контрол**

9.1. За изпълнение на финансираните дейности кандидатът представя отчет не по-късно от 15 ноември на текущата година, в която се кандидатства.

9.2. Отчетът по т. 9.1 се представя в отдел „Образование“ и съдържа информация за изпълнението на дейностите, постигнати резултати и задължително с приложени копия на първични документи доказващи тяхното изпълнение – договори, фактури, протоколи, разписки, лицензи, гаранционни карти и др.

9.3. Отчетът по т. 9.1 се разглежда в срок до 30.11 на годината, в която се кандидатства, от комисията по т. 7.1.

9.4. При констатиране на несъответствие и/или неточности и/или грешки в представените отчети, комисията дава подходящ срок на кандидата за отстраняването им.

9.5. При неотстраняване на несъответствие и/или неточности и/или грешки в представените отчети, както и в случай на отчитане на неправомерен разход и/или липса на отчетни документи, доказващи съответния разход, комисията предлага съответния/-те разходи за възстановяване.

9.6. Предложението на комисията по т. 9.5 се утвърждава от кмета на общината, след съгласуване с началника на отдел „Образование” и ресорния зам.-кмет „Образование, бизнес развитие и европейски политики“.

9.7. Средствата, подлежащи на възстановяване по т. 9.5, следва да бъдат върнати по сметката на общината в срок до 15.12. на годината, в която се кандидатства.

**V. ПОДПРОГРАМА ПРОЕКТ „ИНОВАТИВНИ УЧИТЕЛИ“**

 Планираните дейности в проект „Иновативни учители“ са в съответствие със ЗПУО и действащите държавни образователни стандарти. Поставените цели корелират пряко с приоритетите на Община Пловдив за осъществяване на равен достъп до качествено образование, както и за стимулиране на процесите на развитие на педагогическия капацитет в учебните заведения.

 Проектът ще се изпълнява от Община Пловдив съвместно с фондация „Световен образователен форум България“.

**Целева група:**

Учители, заместник-директори и директори на начални, основни, средни общински училища и ЦПЛР – ОДК – Пловдив от Пловдив.

**Целите на проекта са:**

* Запознаване с добри европейски практики за средното образование;
* Осъществяване на обмен на добри педагогически практики – интерактивни методи на преподаване, иновации в класната стая, развиване на умения за 21 век;
* Менторство за стимулиране на преподаване чрез интерактивни методи и приобщаване на новоназначени учители, както и такива без стаж;
* Стимулиране на иновациите в учебните заведения в три тематични направления – кариерно ориентиране, партньорство с родители и мотивация за успех на учениците.

**Планирани дейности:**

* Тематични периодични срещи – осъществяване на менторство и обмен на добри практики между педагогическите специалисти от различни учебни заведения на територията на Община Пловдив;
* Годишна инициатива за популяризиране на добрите практики и подкрепа за прилагането на иновативни методи на работа в учебните заведения.

 Тематичните периодични срещи ще включват обмен на добри практики и обучение на учителите как да въвеждат темите за кариерно ориентиране в зависимост от спецификата и възрастта на учениците, как да повишават мотивацията им за успех чрез иновативни методи на преподаване и обучение, как да партнират успешно с родителите. Ще се осъществява и периодично менторство на учителите. Реализираните добри практики ще бъдат представяни на годишни инициативи.

 Дейностите са на модулен принцип и са структурирани в три тематични направления, както следва:

* Кариерно ориентиране – през 2020 г.
* Партньорство с родители – през 2021 г.
* Мотивация за успех на учениците – през 2022 г.

**Очаквани резултати:**

Като пряк резултат от реализирането на проекта се очаква:

* Да се подкрепят учебните заведения да обменят своите добри практики в областите кариерно ориентиране, партньорство с родители и мотивация за успех на учениците;
* Да се изгради професионална общност от преподаватели, които да обменят непрекъснато своя добър опит и да анализират своите професионални ситуации;
* Да се стимулира ранното професионално ориентиране, интегрирането на учениците и развитието на талантливите деца;
* Да се осъществи превенция на агресивните прояви чрез изграждане на позитивна култура на общуване и партньорство с родителите;
* Да се повиши мотивацията на учениците и качеството на образователния процес;
* За де развият уменията на учениците за успешна бъдеща реализация;
* Да се популяризират иновативните методи на работа, прилагани в учебните часове.

**Критериите за ежегодно оценяване на постигнатия напредък са:**

* Брой учители, включени в проекта;
* Брой ученици, включени в проекта индиректно чрез дейностите на своите преподаватели;
* Брой проведени часове с прилагане на иновативни методи на обучение;
* Степен на удовлетвореност /учители, родители/
* Степен на изпълнение на планираните дейности
* Брой популяризирани добри практики.

**Период на програмата: 2020 - 2022 г.**

**Индикативен бюджет на подпрограмата за 2020 г. – до 30 000 лв.;**

**Индикативен бюджет на подпрограмата за 2021 г. – до 20 000 лв.;**

**Индикативен бюджет на подпрограмата за 2022 г. – до 30 000 лв.**

**VI. ПОДПРОГРАМА ЗА КАРИЕРНО ОРИЕНТИРАНЕ**

 Вземането на правилно решение за избор на професия е отговорно действие, за което е добре да бъде потърсена помощ от професионалист. Кариерата на всеки човек не е етап от развитието му, а дълъг процес, по време на който се натрупват знания, умения и опит. Впоследствие те са тези, които определят успеха и стандарта на живот. Кариерното консултиране има за цел да ориентира учениците предимно по отношение на собствените им качества и умения, навиците и способностите, които притежават.

**Цели на програмата:**

* Увеличаване на приема на ученици в професионални гимназии, преди всичко в дуално обучение;
* Осъществяване на ранна кариерна ориентация и мотивация на ученици от основни училища;
* Запознаване с техническите професии;

**Задачи на отдел „Образование“ и на Община Пловдив:**

* Да съдейства за реализирането на успешни партньорства между работодателите и професионалните гимназии;
* Да изготвя текущи прогнози за търсенето и предлагането на пазара на труда;
* Да съдейства за популяризирането на професиите чрез предоставяне на пълна информация на родители и ученици за обучението в професионалните гимназии;
* Да оказва помощ в решаването на административни и комуникационни проблеми;
* Да съдейства за вземането на информирани решения, свързани с план-приема в училищата;
* Да подпомага осъществяването на реформи в професионалните гимназии (модернизация на материалната база, квалификация на учители, откриване на иновативни професионални гимназии и/или паралелки в региона);

**Дейности на програмата:**

* Провеждане на информационни кампании за популяризиране на професиите и професионалните гимназии сред родители и ученици;
* Ефективно ранно и прогимназиално кариерно ориентиране сред ученици от VI и VII клас;
* Провеждане на курсове за кариерно ориентиране, практически насочени, игрови, формални и неформални образователни сесии;
* Мотивиране на ученици, преподаватели и родители;
* Ангажиране на работодатели, основни училища и професионални гимназии за осъществяването на успешно кариерно ориентиране;
* Посещения на производствени предприятия и провеждане на кариерна ориентация и мотивация на място;
* Разширяване на партньорската мрежа с включване и на други проявяващи интерес към програмата работодатели и основни училища, интегриране на различните индустрии в процеса на кариерно ориентиране;
* Повишаване капацитета на центъра за кариерно ориентиране, чрез обучение за поставяне, постигане на цели и водене на успешни и структурирани кариерни сесии.

**Очаквани резултати:**

* Увеличаване броя на учениците в професионалните гимназии, преди всичко в дуално обучение;
* Създадени индивидуални програми за обучение в професионалните гимназии, отговарящи на нуждите на бизнеса;
* Широк достъп за работодателите до професионалните гимназии;
* Добро сътрудничество между училищата и бизнеса;
* Успешно кариерно ориентиране на учениците.

**Период на програмата: 2020 - 2022 г.**

**Срок за финансиране по програмата 30.10.2022 г.**

**Индикативен бюджет на подпрограмата за 2020 г. – до 60 000 лв.;**

**Индикативен бюджет на подпрограмата за 2021 г. – до 60 000 лв.;**

**Индикативен бюджет на подпрограмата за 2022 г. – до 60 000 лв.;**

**VII. ПОДПРОГРАМА ЗА „ПОВИШАВАНЕ НА ДИГИТАЛНИТЕ КОМПЕТЕНТНОСТИ В СФЕРАТА НА ОБРАЗОВАНИЕТО“**

 Основната цел на подпрограмата е да бъде подпомагано повишаването на дигиталната компетентност на участниците в сферата на образованието – учители, ученици и административен персонал. Всички учители и ученици в Пловдив да използват сигурни профили за електронното си общуване (в т.ч. учене). Училищата и ЦПЛР – ОДК – Пловдив да създават и развиват иновативни образователни практики на ниво над учебните предмети и “класическото” преподаване, за да развиват нови умения у учители и ученици и да бъде повишен интересът на учениците към образователния процес.

 Настоящата подпрограма определят условията и реда за кандидатстване за предоставяне на финансова подкрепа от бюджета на община Пловдив за дейности във връзка с повишаване на дигиталните компетентности в сферата на образованието.

**Период на програмата: 2020 - 2022 г.**

**Проектните предложения се подават ежегодно в срок, определен със заповед на кмета на Община Пловдив**

**Индикативен бюджет на подпрограмата за 2020 г. – до 60 000 лв.;**

**Индикативен бюджет на подпрограмата за 2021 г. – до 30 000 лв.;**

**Индикативен бюджет на подпрограмата за 2022 г. – до 60 000 лв.;**

**Очаквани резултати:**

**1. Допустими кандидати** саобщински училища, находящи се на територията на Община Пловдив и ЦПЛР – ОДК – Пловдив, а за извършване на дейности по т. 2.2 и т.2.7 допустими кандидати са и общинските детски градини на територията на Община Пловдив.

Един кандидат може да заяви желание за финансиране по настоящите правила до две от допустимите дейности.

**2. Допустими за финансиране следните дейности:**

2.1. Създаване и поддържане на акаунти (електронни профили) в облака на всеки ученик и учител, които да се използват по нов полезен и безопасен начин (чрез ограничаване на достъп до приложения);

2.2. Разширяване на внедряването на облачните технологии в административната работа в училищата и детските градини – споделяне на успешни практики;

2.3. Подпомагане повишаването квалификацията на представителите на училищата, насочвайки усилията към създаването на нов тип учебно съдържание и използване на облачните платформи на Microsoft, Google и др.

2.4. Сертифициране на учителите с цел повишаване на дигиталните им компетентности;

2.5. Подпомагане на общността на сертифицираните учители за съвместни действия и споделяне на добри практики;

2.6. Подпомагане създаването, одобряването и разпространението на база от електронни уроци, създадени на базата на облачните технологии;

2.7. Разширяване на обхвата на участниците в програмата чрез включване на детските градини в нея – на учители, директори, административен персонал и родителите.

Дейностите, за които се иска финансиране, следва да не са започнали преди влизане в сила на акта за финансирането им.

Резултатите от реализацията на дейностите не могат да се използват от кандидата за извършване на икономическа дейност, т.е. следва да се разпространяват безплатно.

**3. Максималният размер на финансиране за 2021 г.** е в размер до 30 000 лв. За 2022 г. съобразно одобрените средства за бюджетната година.

3.1. Размерът на допустимата финансова помощ по т. 2.6 е до 100 /сто/ лева на разработен, представен пред педагогически специалисти на други образователни институции и споделен електронен урок чрез публикуването му за безвъзмездно ползване на интернет страницата на образователната институция и на интернет страница на Община Пловдив. Една образователна институция може да кандидатства за финансиране за неограничен брой уроци, но за до 3 електронни урока на един педагогически специалист. Директорът на училището/детската градина съблюдава уроците да са съобразени с учебните програми.

3.2. Не се изисква съфинансиране от кандидатите.

3.3. Ще бъдат одобрявани средства за финансиране до изчерпване на финансовия ресурс.

3.4. Предвижданите за финансиране дейности по т. 2 не съдържат елемент на държавна помощ, тъй като дейностите са насочени изцяло към училища и детски градини, които са част от образователната система. Съгласно действащото законодателство, образованието в България е право на всеки български гражданин и се предоставя безвъзмездно. Образованието е част от публичните функции на държавата и на общината. Финансирането на училищата и детските градини се осъществява с публични средства – за сметка на държавния или общинския бюджет. Съгласно практиката на Европейската комисия общественото образование, организирано в рамките на националната образователна система, което е предимно или изцяло финансирано и контролирано от държавата, се счита за дейност с нестопанска цел и се изключва от режима на държавните помощи.

**4.** **Условия и ред за кандидатстване**

За предоставяне на финансовата подкрепа, директорът на кандидатстващата образователна институция представя в отдел „Образование“ при Община Пловдив следните документи на имейла:

4.1. Искане за финансиране, обективирано в докладна записка с подпис и печат от директора на образователната институция, адресирана до началник отдел „Образование“, в която се посочва:

- срок на реализация, не по-късно от 1 октомври на годината, в която се кандидатства;

- размер на исканите средства с ДДС;

- кратко описание на дейностите, които ще се извършват;

- очаквани резултати.

4.2. Декларация (свободен текст) от директора на учебното заведение, че е запознат с условията на настоящите правила.

4.3. Обосновка на разходите заложени за извършване на отделните дейности. Кандидатът следва да представи минимум две оферти за стойността на дейностите, които иска да бъдат финансирани по подпрограма „Повишаване на дигиталните компетентности в сферата на образованието“. Офертите следва да съдържат брой участници/ профили/ електронни уроци или други, според дейността, единична цена и обща сума. При кандидатстване за обучения по одобрена от МОН програма (по програма, фигурираща в информационния регистър на МОН) в сферата на дигиталните и облачни технологии за повишаване на квалификацията на педагогическите специалисти следва да се посочи програмата и да се представи една оферта.

В заявената от кандидата сума за финансова помощ не се допуска наличието на разходи, които не са обосновани и обвързани с конкретна дейност по подпрограмата.

Могат да се посочват само дейности, изпълнението на които приключва до 1 октомври на годината, в която се кандидатства.

Документите по т. 4, се представят в електронен вариант, сканирани, с подпис и печат на директора на образователната институция, на имейла на отдел „Образование“.

**5. Срокът за кандидатстване за финансиране –** началната и крайната дата за подаване на документи се определя със заповед на кмета на Община Пловдив и в срок до 5 дни от издаването й се предоставя на заинтересованите институции чрез е-поща.

**6. Разглеждане на постъпилите документи за кандидатстване**

6.1. Постъпилите документи по т. 4 се разглеждат от комисия, назначена със заповед на кмета на Община Пловдив.

6.2. При наличие на постъпили в отдел „Образование“ заявления, назначената със заповед на кмета на Община Пловдив комисия заседава до 10-то число на всеки месец, като разглежда кандидатурите, регистрирани през предходния.

6.3. Комисията се състои от пет редовни члена, като задължително в нея се включват служители на отдел „Образование“ и резервни членове, които са минимум трима. От редовните членове се определя председател на комисията.

6.4. Членовете на комисията не могат да са свързани лица с кандидатите и/или да са в конфликт на интереси, за което подписват декларация след получаване на списъка с участниците, искащи финансиране по настоящите правила.

6.5. В случай че се установи несъответствие с изискването на т. 6.4, съответният член на комисията се заменя чрез изменение на заповедта за сформиране на комисията

6.6. Решенията на комисията са законосъобразни, ако присъстват повече от половината от членовете ѝ;

6.7. Решенията на комисията се вземат с мнозинство повече от половината от пълния ѝ състав (50% +1 глас);

6.8. Документите се разглеждат от комисията, като се оценяват по допустимост за съответствие с т.1, т. 2 и т. 4. В случай на установени неточности и непълноти при оценката (липсващи и/или непълни документи, несъответствие с критерий/и за оценка), те може да бъдат връщани на кандидата по електронна поща до постигане на пълно съответствие с критериите за оценка. В процеса на оценката от кандидата може да се изискват допълнителни документи и разяснения. Ако кандидатът не представи допълнително поисканата информация в указания срок или в процеса на разяснения пропуските не бъдат отстранени, искането му за финансиране може да бъде отхвърлено.

6.9. Комисията може да извършва корекции в исканата сума за финансиране, в случай че при оценката се установи:

6.9.1. наличие на недопустими дейности и/или разходи;

6.9.2. несъответствие между предвидените дейности и видовете заложени разходи;

6.9.3. неспазване на други условия за допустимост в настоящите правила за кандидатстване;

6.9.4. неоснователност на разходите;

6.9.5. при по-голям брой кандидатстващи образователни институции и недостиг на финансови средства по бюджета може да бъде определено намаление, пропорционално на броя на педагогическите специалисти в съответните образователни структури.

6.9.6. при подадени документи за дейности по програмата, които надвишават годишния й лимит комисията приоритетно финансира обученията за повишаване на квалификацията на педагогическите кадри по одобрените програми на МОН в сферата на дигиталните и облачни технологии, които са насочени към създаване на нов вид учебно съдържание (по програми, фигуриращи в информационния регистър на МОН).

6.10. Комисията не одобрява искания за финансова подкрепа в следните случаи:

6.10.1. за покриване на предварително направени разходи;

6.10.2. за дейности, които не отговарят на посочените изисквания и определените критерии;

6.10.3. кандидатът не отговаря за условията за допустимост на тези правила.

6.11. Комисията по т. 6.1 разпределя 100 % от отпуснатия бюджет за целите на настоящата финансова подкрепа.

6.12. Комисията се произнася с решение за допускането и оценяването на кандидатстващите до 15-то число на всеки месец, като разглежда кандидатурите, регистрирани през предходния. Решенията на комисията се утвърждават от Кмета или се връщат за доработване от комисията. Утвърденото решение се изпраща на одобрения/отхвърления кандидат по електронен път.

6.13. Контрол върху дейността на комисията се осъществява от Кмета на Община Пловдив.

7. Решенията на комисията по т.6.1 се предоставят за съхранение и контрол на отдел „Образование“.

7.1. След утвърждаване на решението от кмета за предоставяне на финансовата помощ началникът на отдел „Образование“ уведомява дирекция „Финансова политика” – Община Пловдив за размера на одобрените средства.

7.2. Дирекция „Финансова политика” на Община Пловдив извършва корекция по бюджета на съответната образователна институция, кореспондираща с размера на одобреното финансиране.

**8. Контрол**

8.1. За изпълнение на финансираните дейности кандидатът представя отчет не по-късно от 15 октомври на годината, в която се кандидатства.

8.2. Отчетът по т. 8.1 се подготвя и представя в отдел „Образование“ и съдържа отчет за изпълнението на дейностите, ведно с документи доказващи тяхното изпълнение – договори (в т. ч. гражданските договори с учителите, създали споделените електронни уроци), фактури, протоколи, разписки, снимков материал от проведените срещи за споделяне на добри практики (и уроци), присъствени листове и др.;

8.3. Отчетът по т. 8.1 се разглежда в срок до 25 октомври на годината, в която се кандидатства, от комисията по т. 6.1.

8.4. При констатиране на несъответствие и/или неточности и/или грешки в представените отчети, касаещи извършени разходи, комисията дава подходящ срок на кандидата за отстраняването им.

8.5. При не отстраняване на несъответствие и/или неточности и/или грешки в представените отчети по предходната алинея, както и в случай на отчитане на неправомерен разход и/или липса на отчетни документи, доказващи съответния разход, комисията предлага съответния/-те разходи за възстановяване.

8.6. Средствата, подлежащи на възстановяване по т. 8.5, следва да бъдат върнати по сметката на общината в срок до 15 декември на годината, в която се кандидатства.

8.7. Решенията на комисията се утвърждават от Kмета на общината.

**VIII. ПОДПРОГРАМА ЗА “ПОДПОМАГАНЕ ФОРМИРАНЕТО НА ДУАЛНИТЕ ПАРАЛЕЛКИ В ДЪРЖАВНИ И ОБЩИНСКИ ОБРАЗОВАТЕЛНИ ИНСТИТУЦИИ В УЧИЛИЩНОТО ОБРАЗОВАНИЕ”**

Законът за професионално образование и обучение регламентира организация на обучение чрез работа (дуална система на обучение), което е специфична форма на професионално обучение за придобиване на професионална квалификация, и се организира въз основа на партньорство между професионалната гимназия и един или няколко работодатели – чрез сключване на договор.

В професионалните гимназии обучението чрез работа (дуално обучение) се организира за ученици, навършили 16 години, в ХІ и ХІІ клас.

Ежегодно със заповед началникът на Регионалното управление на образованието – Пловдив утвърждава държавен план-прием в VIII клас по профили и професии в профилираните и професионалните гимназии, в средните и обединените училища в област Пловдив.

Ръководството на Община Пловдив е ангажирано със създаването на предпоставки за развитие на професионалното образование. Освен по линия на подпомагане процеса на сътрудничество и координация между местното самоуправление, бизнеса и професионалното образование, Община Пловдив търси възможности за стимулиране на обучението по търсените на пазара на труда професии.

**Цели**:

* Повишаване привлекателността и практическата приложимост на обучението, като се търси по-тясно обвързване на професионалното образование с икономическите приоритети на общината и потребностите на бизнеса.

**Задачи:**

* Съчетаване на теоретично и практическо обучение в действащи фирми и предприятия;
* Заплащане по време на обучението чрез работа в 11-ти и 12-ти клас;
* Трупане на опит в избраната сфера и изграждане на ценни работни навици;
* Работа наравно с опитни специалисти;
* Подготовка за пазара на труда, а учениците, показали най-добри постижения, имат възможност да продължат работа в конкретната фирма или предприятие.
* Повишаване на нивото и квалификацията на бъдещите специалисти.
* Предоставяне възможност на компаниите да създадат обучени млади кадри, готови да започнат работа.

**Очаквани резултати:**

* Увеличаване броя на учениците в дуално обучение на образователни институции в училищното образование и постигане на професионално образование, задоволяващо потребностите на бизнеса от работна ръка.

**Период на програмата: 2020 - 2022 г.**

**Индикативен бюджет на подпрограмата за 2020 г. – до 50 000 лв.;**

**Индикативен бюджет на подпрограмата за 2021 г. – до 40 000 лв.;**

**Индикативен бюджет на подпрограмата за 2022 г. – до 50 000 лв.**

**1. Допустими кандидати за финансиране** са държавни и общински образователни институции в училищното образование, включени с дуални паралелки в утвърдения със заповед на началника на РУО – Пловдив държавен план-прием в VIII клас по профили и професии в профилираните и професионалните гимназии, в средните и обединените училища в област Пловдив за следващата учебна година.

**2. Допустими за финансиране са следните дейности:**

2.1. Рекламна дейност за популяризиране на паралелки с дуална система на обучение, осъществена от държавни и общински образователни институции в училищното образование. Максималният размер на финансовата помощ за дейността е в размер на до 70% от общия бюджет на Подпрограмата за съответната календарна година, като се разпределя пропорционално спрямо броя дуални паралелки.

2.2. Рекламна дейност за популяризиране на паралелки с дуална система на обучение и/или маркетингово проучване на нуждите на пазара на труда, осъществени от Община Пловдив, отдел „Образование“. Максималният размер на финансовата помощ за дейността е в размер на до 30% от общия бюджет на Подпрограмата за съответната календарна година, като се разпределя пропорционално спрямо броя дуални паралелки.

За 2021 година бюджетът на Подпрограмата се разпределя на 100% между всички допустими за финансиране кандидати, като стойността на отпуснатата сума за една дуална паралелка се определя пропорционално от утвърдената за 2021 година сума за Подпрограмата разпределена между брой дуални паралелки, включени в утвърдения със заповед № РД-01-343 от 26.03.2021 г. от началника на РУО – Пловдив държавен план-прием в VIII клас по профили и професии в профилираните и професионалните гимназии, в средните и обединените училища в област Пловдив за учебната 2021/2022 година.

**3. Контрол** -Всички държавни и общински образователни институции, финансирани по настоящата Подпрограма, са задължени да представят подробен отчет за изразходване на средствата по извършените дейности не по-късно от 31 октомври на съответната година.